PATVIRTINTA

 Klaipėdos Gedminų progimnazijos

 direktoriaus 2016 m. rugpjūčio 31 d.

 įsakymu Nr. V1- 45A

**KLAIPĖDOS GEDMINŲ PROGIMNAZIJOS PIRMOSIOS PAGALBOS ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Klaipėdos Gedminų progimnazijos (toliau tekste – Progimnazija) pirmosios pagalbos organizavimo tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro 2004 m. balandžio 8 d. Nr. įsakymu V-208 „Dėl Būtinosios medicinos pagalbos ir Būtinosios medicinos pagalbos paslaugų teikimo tvarkos bei masto patvirtinimo“.
3. Tvarka reglamentuoja pirmosios pagalbos organizavimą Progimnazijoje.
4. **PIRMOSIOS PAGALBOS ORGANIZAVIMAS**
5. Progimnazijos visuomenės sveikatos priežiūros specialistas (toliau – Sveikatos specialistas) bei Progimnazijoje dirbantys mokytojai ir mokytojų padėjėjai turi mokėti teikti pirmąją pagalbą asmenims, kurių gyvybei ar sveikatai dėl nelaimingo atsitikimo Progimnazijoje arba ūminės pavojingos ligos gresia pavojus:
	1. įvertinti pagrindinius gyvybės požymius (sąmonę, kvėpavimą, širdies veiklą);
	2. atlikti dirbtinį kvėpavimą ir išorinį širdies masažą;
	3. gaivinti netekus sąmonės, užspringusius, ištiktus šoko, perkaitusius, ištiktus saulės smūgio ar elektros traumos, pavojingos gyvybei būklės dėl ūmių ligų, apsinuodijimų bei traumų atvejais.
6. Pirmoji pagalba esant žaizdai ar nubrozdinimui:
	1. apnuoginti sužeistą sritį ir nustatyti, kokia žaizda;
	2. atsargiai pašalinti nešvarumus, esančius aplink žaizdą;
	3. sustabdyti kraujavimą;
	4. sutvarstyti žaizdą, uždėti sterilų tvarstį ir jį pritvirtinti;
	5. reikalui esant naudoti šaldomąjį maišelį.
7. Pirmoji pagalba susižalojus minkštuosius audinius (raiščius, sausgysles, raumenis):
	1. šaldyti sužeistą vietą;
	2. įtverti, kad galūnė nejudėtų;
	3. pakelti sužeistą galūnę.
8. Pirmoji pagalba esant nudegimui:
	1. sustabdyti aukštos temperatūros poveikį;
	2. nudegusią vietą skubiai šaldyti šaltu 18-20°C vandeniu 10-15 min. Šaldyti nenutraukus drabužių nuo nudegusios kūno vietos;
	3. apnuogintą nudegusią vietą uždengti steriliu tvarsčiu, sutvarstyti.
9. Pirmoji pagalba perkaitus:
	1. skubiai išnešti nukentėjusįjį iš karštos aplinkos;
	2. paguldyti pavėsyje ar vėsioje aplinkoje;
	3. atsagstyti rūbus;
	4. vėdinti ventiliatoriumi, vėduokle;
	5. atvėsinti dedant ant kūno sudrėkintą audinį, ant stambių kaklo, pažastų, kirkšnių kraujagyslių šaltus kompresus. Jei nukentėjęs sąmoningas, duoti gerti vėsaus vandens.
10. **BAIGIAMOSIOS NUOSTATOS**
11. Progimnazijoje dirbantys mokytojai, mokytojų padėjėjai privalo išklausyti pirmosios pagalbos teikimo kursus ir turėti pirmosios pagalbos pažymėjimą.
12. Sveikatos priežiūros specialistas ir mokytojai atsakingi už pirmosios pagalbos organizavimą Progimnazijoje.

\_\_\_\_\_\_\_\_\_\_\_\_\_\_\_\_\_\_